Copil pe trotinetă, lovit de o mașină lângă Bastionul Croitorilor. Minorul a ajuns la spital. FOTO
Un accident rutier a avut loc, luni dimineață, lângă Bastionul Croitorilor din Cluj-Napoca. Un minor a fost lovit de o mașină.
Accident la intrarea pe Calea Turzii/ Foto: Info Trafic Cluj-Napoca - Facebook
Traficul de pe Calea Turzii a fost blocat luni dimineața în urma a două accidente.
Pe Calea Turzii 5 mașini s-au ciocnit, iar lângă Bastionul Croitorilor un minor pe trotinetă a fost lovit de o mașină.
Potrivit ISU Cluj, copilul a fost transportat la spital.
"La fața locului a intervenit un echipaj SMURD, care a acordat îngrijiri medicale unui minor. Acesta a fost în permanență conștient și cooperant, acuzând diverse dureri. În cele din urmă, copilul a fost transportat la spital", au declarat pentru monitorulcj.ro reprezentanții ISU Cluj.
Update, ora 11:50
"Din cercetările preliminare s-a constatat că un minor de 11 ani, aflat pe o trotinetă, s-ar fi angajat în traversarea străzii pe marcajul pietonal, moment în care a fost accidentat de un autoturism condus de un bărbat de 37 de ani.
În urma evenimentului rutier, minorul a fost preluat de un echipaj medical.
Testarea cu aparatul etilotest a bărbatului a indicat rezultat negativ.
Sunt continuate cercetările urmând a fi stabilite împrejurările în care s-a produs accidentul", a transmis IPJ Cluj.
Citiți monitorulcj.ro și pe Google News
CITEȘTE ȘI: